Lukisan jadi tarikan baharu di Batu Niah
BATU NIAH : Kepakaran pelukis tempatan yang melakarkan pemandangan masuk Gua Niah mendapat perhatian Menteri Muda Pelancongan, Kesenian dan Kebudayaan Dato Sebastian Ting Chiew Yew di sini petang kelmarin. Kehadiran Menteri Muda Pelancongan yang juga Ahli Dewan Undangan Negeri (ADUN) Piasau itu mengejutkan Lee Thung Kong (pelukis) yang tertarik dengan hasil lukisannya berciri  pelancongan dan kesenian ukiran dinding. Sebastian Ting berkata, corak kesenian lukisan yang berukuran 31 kaki panjang dan 30 lebar itu sangat serasi dengan pekan Batu Niah yang terkenal dengan Gua Niah. Lukisan tersebut sangat unik yang mengambarkan suasana tarikan pelancongan ke Taman Negara Gua Niah dan sesuai dilukis di pekan ini (Batu Niah). Utusan Sarawak difahamkan bahawa beberapa hari lepas pekan Batu Niah telah dikunjungi orang ramai dari luar dan masing-masing tidak melepaskan peluang untuk melihat cara pelukis serta merakam gambar kenangan pada lukisan berkenaan. Oleh Adum Liu 
See author's posts
